钦定古今图书集成/理学汇编/文学典/第177卷 > 《徐师曾文体明辩》 > 《题孙教授志铭》前人
## 钦定古今图书集成/理学汇编/文学典/第177卷 > 《徐师曾文体明辩》 > 《题孙教授志铭》前人

吾同年友孙次龙之葬，张义立志之，刘文节公铭之，
可以无憾矣。然帖所谓岁寒山之兆，乃其考君手卜，
史巫纷言不可，于是庙殡垂三十年。厥子应龙，彊善
克家，乃改卜，得负郭田，惟兑食竭，訾以庚之，又为豪
右所夺，刑狱使者归其田，始克葬。卜九月之甲子，先
事过予言曰：“刘铭张志，得之孔艰，而兆异时改。乞公”
一言以识诸碑阴。呜呼！次龙之才之懿、之行之修，而
止于是、死于是也。人孰无死，而殒于奇祸？人孰不葬，
而摇于异论？夫世以作善离殃，疑天之梦，梦者，信乎
其陋矣。终于不可诘，则曰“将在其子孙”，抑犹未免责
偿于天道也。虽然，应龙尚勉之哉！